Nafarroako Parlamentuko Mahaiak, 2018ko otsailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Victoria Chivite Navascués andreak aurkeztutako galdera, Tuterako Reina Sofia ospitaleko dermatologia arloko zenbait atentzio enpresa pribatu batera kanporatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 5ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioaren eledun María Chivite Navascués andreak, Legebiltzarreko Erregelamenduak ezarritakoaren babesean, honako galdera hau egiten du, Osasuneko kontseilariak Osoko Bilkuran ahoz erantzuteko.

Osasun Departamentuak Tuterako Reina Sofía Ospitaleko dermatologia arloko zenbait atentzio kanpora atera ditu, enpresa pribatu batekin kontratua eginez. Erriberako herritarrek La Ribera osasun zentrora joan beharko dute dermatologo baten kontsultan egon ahal izateko.

Kontseilariaren ustez irtenbide hori osasun publikoa indartzearen aldeko apustua al da?

Iruñean, 2018ko urtarrilaren 30ean

Foru parlamentaria: María Chivite Navascués